ધાનેરામાં તાલુકા પંચાયતથી આગળ આવેલ ૧૦૦X૧૦૦= ૧૧૧૧.૧/૯ ચો.વાર જમીન ૧૯૬૨માં સરકાર દ્વારા રેવન્યુ ફ્રી ગ્રાન્ટથી ધર્મશાળાના હેતુ માટે ગ્રામ પંચાયત ધાનેરાને ફાળવવામાં આવી હતી. અને આ ધર્મશાળાનો વહીવટ ધાનેરા પંચાયત કરશે તેવુ નક્કી કરેલ અને આ જમીન ઉપર શાહ ત્રિલોકચંદ ધુડાલાલે સાર્વજનિક ધર્મશાળા બનાવેલ અને તેનો કબ્જો/વહીવટ ૧૯૬૫ માં ધાનેરા ગ્રામ પંચાયત ને સોપેલ હતો. જે વર્ષોથી બંધ પડેલ હતી. અને ગ્રામ પંચાયતે તા.૧૨/૦૪/૧૯૮૩ના પત્રથી આ ધર્મશાળાને ફરી ચાલુ રાખવા રાજસ્થાનની ધવલ ચેરીટેબલ ટ્રસ્ટને સોપવા નક્કી કરેલ. પરંતુ આ જમીન સીટી સર્વે કચેરીના દફતરે ગ્રામ પંચાયત ખાતે -૧ સત્તા પ્રકારથી ચાલે છે. પરંતુ આ જમીન રેવન્યુ ફ્રી ગ્રાન્ટથી ફાળવેલ હોવાથી કોઇને તબદિલ થતી નથી અને પંચાયતે જે તે વખતે આ જમીન આકારણી રજીસ્ટરે ધવલ ટ્રસ્ટના નામે પણ કરી દેવામાં આવેલ જેથી સરકાર દ્વારા આ જમીનમાં સરતોનુ પાલન કરેલ ન હોવાથી તા.૧૮/૧૦/૨૦૧૬ ના પત્રથી જીલ્લા કલેકટરે ધાનેરા નગર પાલિકા તેમજ ધવલ ચેરીટેબલ ટ્રસ્ટને જાણ કરેલ જેમાં પાલિકાએ આ જમીન પાલિકાને સુપરત કરવા વિનંતી કરેલ પરંતુ આ જમીન નો કબ્જો ધવલ ચેરીટેબલ ટ્રસ્ટને કબ્જો સોપી સરતભંગ કરેલ હોવાથી જીલ્લા કલેકટરે આ જમીનમાં ગ્રાન્ટનો હેતુ ન જળવાતો હોવાથી જમીન સરતભંગ બદલ વિના વળતરે ખાલસા કરી શ્રીસરકાર હસ્તક કરતા કેટલાક આ જમીન પચાવવા માગતા શખ્સોની મુરાદો ઉપર ઠંડા પાણી ફરી વળ્યા છે.